Nou apartat dedicat a l’obra de geògrafs i geògrafes\nper Sonia Ruiz a Geògrafs/es\nRecentment, he posat una mica d’ordre en aquesta web i he reunit els textos de diferents geògrafs i geògrafes que hi ha publicat en diversos apartats o bé, que en algun moment he emprat per activitats de la geografia del batxillerat. Els he reunit en un apartat titulat “Geògrafs i Geògrafes”, inclòs dins l’apartat de la presentació. A poc a poc, espero anar ampliant aquesta selecció de textos, així com apunts de la contribució que han fet a la Geografia.\nGEÒGRAFS – GEÒGRAFES\nQualsevol proposta o comentari al respecte serà molt benvingut.\nper Sonia Ruiz a cartografia\nIMÁGENES QUE CAMBIARON EL MUNDO – EL PAÍS\nEl 24 de diciembre de 1968, mientras los cristianos se disponían a celebrar el nacimiento del Redentor, los astronautas Frank Borman, James Lovell y William Anders orbitaban 10 veces la Luna a bordo del ‘Apolo 8’\nLa Tierra, en una imagen tomada desde el ‘Apolo 8’, el 24 de diciembre de 1968.GETT IMAGES\nNou apartat en aquesta web: història de la cartografia\nper Sonia Ruiz a Història de la cartografia\nEn aquesta web dedicada a la geografia com a disciplina escolar no podia faltar un apartat dedicat a la història de la cartografia. La construcció de la imatge del món al llarg de la història de la humanitat ha estat un procés apassionant que ens permet visualitzar de quina manera el comerç, la política, la religió o els responsables sanitaris s’han interessat en representar l’espai.\nEn aquest nou apartat, de moment he incorporat dos recursos audiovisuals d’una gran qualitat: En primer lloc, “Au coeur des cartes” una sèrie de catorze audiovisuals elaborats pel Departament de mapes i plànols de la Biblioteca Nacional de França, que conté entre d’altres, un exemplar de l’Atlas català de Abraham Cresques. A continuació, els tres episodis de la sèrie “Mapping the world” de la BBC presentats per Jerry Brotton, professor d’estudis del Renaixement a la Universitat Queen Mary de Londres (2010).\nEspero que gaudiu d’aquests recursos !!\nTitre : Cosmographie libri octo [cura Donni Nicolai Germani]. – Ejusdem Donni Nicolai De locis ac mirabilibus mundi et primo de tribus orbis partibusAuteur : Ptolémée, Claude (0100?-0170?). Auteur du texteAuteur : Nicolaus Germanus. Auteur du texte. 1492. BNF\nIntroducció a l’estudi de la geografia\nJa hem posat en marxa el curs 2019-20, i per començar, unes nocions de què estudia la geografia i com ho estudia:\nLLOC, ESPAI, MEDI AMBIENT\nLa geografia treballa al voltant de llocs, d’espais i les interrelacions entre la societat i el medi. La geografia dóna respostes en clau espacial:\nAnalitzar les raons per les quals un fet, un fenomen o un procés es produeix en un lloc, o intentar preveure on es produirà.\nDeterminar processos de difusió o bé fluxos de persones, mercaderies,\nDelimitar àrees d’influència o bé un domini amb unes característiques comunes, establir límits, contestar la pregunta fins on?\nEstudiar de quina manera les interrelacions entre la societat i el medi al llarg del temps ha configurat un paisatge, estudiar les problemàtiques mediambientals.\nLES FONTS CARTOGRÀFIQUES\nAquesta component espacial tan important fa que el mapa hagi esdevingut la principal expressió del llenguatge geogràfic.\nEls mapes es poden diferenciar en mapes topogràfics i mapes temàtics:\nel mapa topogràfic és una representació a escala de la superfície terrestre, on el relleu es representa a través de corbes de nivell o isopletes (línies que uneixen punts d’igual alçada).\nComentari d’un mapa topogràfic.\nel mapa temàtic és una representació d’una o vàries variables per a un àmbit geogràfic concret. Els mapes temàtics.\nLA DESCRIPCIÓ D’UN MAPA TEMÀTIC\nPer descriure un mapa temàtic és important diferenciar entre la identificació dels seus elements, per una banda, i la descripció del comportament de la informació representada, per una altra:\nIdentificació dels seus elements\nTítol: en el títol es pot facilitar la temàtica, l’any o el període de la informació representada i també l’àmbit geogràfic representat\nÀmbit geogràfic representat: un municipi, una regió, un país, ….\nLlegenda i variables representades: la llegenda mostra de quina manera ha estat representada la informació, intervals emprats en cas de mapes coroplètics, de punts o de símbols, entre d’altres.\nRetolació: en el mapa es poden llegir topònims, aquests a la seva vegada poden estar jerarquitzats, fet que normalment es reflecteix també a la llegenda.\nEscala: l’escala del mapa es pot expressar de forma numèrica amb una proporció (vegades que s’ha reduït la realitat per fer-la encabir en el mapa) o bé gràfica.\nOrientació: on està el nord del nostre mapa.\nProjecció cartogràfica: la projecció cartogràfica emprada pot ser una informació rellevant en especial en mapes topogràfics o bé en mapes del món. En el cas de mapes del món, també poden aparèixer meridians i paral.lels.\nFont. Pel que fa la font aquesta pot ser o bé on ha estat publicat el mapa o bé d’on procedeixen les dades representades.\nComportament de la informació representada\nA partir de la lectura de la llegenda, cal descriure on o per on es concentren els valors més alts, els més baixos, sent els conceptes concentració-dispersió-absència, així com continuïtat-discontinuïtat els més emprats a l’hora de descriure el comportament de la informació representada en un mapa temàtic.\nEn el moment de descriure un paisatge, el primer que cal fer és determinar quin és l’element o elements que hi predominen. Una tècnica pot ser la de superposar una quadrícula i a cada casella, determinar l’element principal. D’aquesta manera d’aquesta manera determinarem si es tracta d’un paisatge natural de muntanya, una paisatge agrari o bé un paisatge turístic de costa, per exemple.\nFont: Cristòfol Trepat\nProjecte sobre el benestar social a 3r d’ESO\nper Sonia Ruiz a Geografia i història 3r ESO, Organització política\nL’alumnat de 3r d’ESO està treballant sobre l’organització política del territori. Davant de preguntes com\n– Per què hi ha divisions administratives?\n– Quina diferència hi ha entre un municipi, una província, una comarca, etc? Què vol dir que un estat és multinivell?\n– Quin és l’objectiu de l’actuació política?\n– Quines són les responsabilitat de l’Ajuntament?\namb aquest projecte ens hem proposat fer-nos preguntes i cercar respostes al voltant de l’organització administrativa de l’àmbit local, és a dir, com pot contribuir l’Ajuntament en el benestar social del seu municipi?\nD’aquesta manera, hem estructurat el projecte en un seguit de preguntes que ens van conduint cap a la resposta a aquesta pregunta principal\nEn primer, ens hem preguntat sobre què considerem què és el benestar ?\nD’aquesta manera estem treballant dins la dimensió geogràfica la competència que pretén analitzar diferents models d’organització política, i les desigualtats que generen, i més concretament, valorar com les actuacions polítiques de l’àmbit local afecten la vida de les persones.\nPer acabar, cada grup de treball ha presentat l’actuació municipal seleccionada\nVídeos de Josep Pons Granja\nper Sonia Ruiz a 2bat 2015-16, Urbanització i ciutats\nRecentment he pujat al meu canal de Youtube algunes de les presentacions de Josep Pons Granja en forma de vídeos.\nEn aquesta llista de reproducció es poden trobar els videos sobre\n– El creixement d’una àrea metropolitana\n– el model de creixement de la ciutat espanyola\n– els moviments migratoris i pendulars urbans i periurbans.\nAquests vídeos han estat emprats a la matèria de Geografia de 2n de batxillerat.\nTotes les presentacions de Josep Pons es poden consultar al Dipòsit Digital de la Universitat de Barcelona\nper Sonia Ruiz a General, Organització política\nEl sistema electoral és una qüestió que es tracta en geografia quan parlem de l’organització territorial i de la delegació de la presa de decisions en mans dels representants escollits democràticament. En tractar el sistema electoral parlem de les diferents eleccions que hi ha (locals, autonòniques, legislatives i europees), de què és el que s’escull, de quina manera es determinen la quantitat de representants per a cadascuna de les circumscripcions i per últim, com s’assignen els escons entre les diferents agrupacions polítiques a cada circumscripció (sistema majoritari o proporcional). Val a dir, que normalment es passat de puntetes sobre la qüestió de qui té dret a vot (qui pot ser elector i electora). Acostumem a dir de forma genèrica que són els majors de divuit anys i aquí ho deixem (sobretot, per què en alguns casos, és aquí quan comença un debat intens sobre l’edat mínima per votar).\nQuadre elaborat a partir de Dirección General de Política Interior del Ministerio del Interior i del Parlament de Catalunya\nMalgrat que cal admetre que comparar eleccions municipals i autonòmiques és un exercici molt complexe, i que suposo que en molts articles de premsa això ja ho deuen haver exposat, es pot observar que la població que tenia dret a vot al municipi de Barcelona el passat 25 de maig de 2015 és força diferent de la població que tenia dret a vot no només a Barcelona sino a tota Catalunya el passat 27S.\nAixí que una de les conclusions a la que es pot arribar analitzant els resultats de les elecciones municipals de 2015 a Barcelona, tot comparant qui té dret a votar a les municipals i qui a les autonòmiques, és que els ciutadans i ciutadanes de la Unió Europea així com els de Noruega, Equador, Nova Zelanda, Colòmbia, Xile, Perú, Paraguay, Islàndia, Bolívia, Cap Verd, República de Corea i Trinitat i Tobago que van poder votar a les municipals i no pas a les autonòmiques són més donats a votar a candidatures com les d’Ada Colau, i, molt possiblement, no pel fet de ser de Bolívia o França, sino més aviat per ser una població més jove que la població amb nacionalitat espanyola empradronats a Catalunya.\nGeografia © 2015 | Fet amb WordPress i Mystique. Disseny del tema per digitalnature\n48 consultes en 0,14 segons (7.51M)


Descobrir.cat - 10/05/16\nPer conèixer la vida i el llegat del que va ser el primer president de la Generalitat Republicana, Francesc Macià, podríeu fer un llarg i entretingut passeig per diferents indrets. Va néixer a Vilanova i la Geltrú el 21 de setembre del 1859, i Guadalajara, Barcelona, Madrid, Sevilla, Lleida, Cantàbria, Perpinyà, Bèlgica, Argentina i Cuba van ser alguns dels seus destins al llarg de la seva vida. Però, malgrat els seus nombrosos viatges, la seva trajectòria professional i ideològica té molt a veure amb l’arrelament i la lleialtat cap als orígens. Per això, no és casual que a les Borges Blanques, allà on van néixer els seus pares, hi hagi avui un centre cultural dedicat a recordar, viure i sentir la figura del president Macià. L’Espai Macià és a les Borges, on la seva família, pagesa, comerciava amb oli i vi. Per això Macià va articular bona part de la seva carrera política al voltant de la defensa dels pagesos lleidatans, concretament la dels pagesos de les Borges Blanques. És així com modela i expressa el seu profund compromís amb la gent a la qual representarà, primer com a militar, després com a diputat, com a líder de la insurgència i com a president de la Generalitat.\nL’Espai Macià mostra, comparteix, recupera, preserva i difon el patrimoni documental, gràfic, audiovisual i sentimental lligat a la personalitat d’àmbit públic, però sobretot a la persona de Francesc Macià. Amb les seves paraules: “El seny, si no va acompanyat d’una ferma voluntat de combat, només serveix per tapar covardies”, Macià expressava la necessitat d’involucrar-se en la persecució de somnis, com la llibertat que ell sempre va desitjar per a Catalunya.\nEl centre d’interpretació vol ser viu i aplegar un fons documental únic al voltant de la figura del president de la Generalitat. Des de fa un any, per exemple, s’hi pot trobar una peça inèdita: un projecte d’enginyeria elaborat per Francesc Macià, quan encara era militar, que mostra el pla de creació d’un camí veïnal fins a l’estació de ferrocarril de la capital de les Garrigues.


Última trucada: la UTYAC se’n va a Ceret\n07/07/2018 08/07/2018 Redacció\nA una setmana de Ceret, la UTYAC ja ho té gairebé tot llest per gaudir d’un intens dia de toros. Els aficionats catalans podran veure una novellada matinal i una corrida a la tarda.\nL’entitat catalana ha organitzat un viatge al petit poble de la Catalunya Nord pel 15 de juliol i ja té l’autocar practicament ple. A falta de pocs dies i poques places disponibles es llança aquest avís perque cap aficionat que li interessi el viatge se’l perdi.\nLa jornada començarà a les 7:30h del matí a la Monumental de Barcelona per iniciar el desplaçament amb autocar a Ceret. A les 11h tindrà lloc la novellada de María Cascón i Raso de Portillo per a Ángel Jiménez, Aquilino Girón i Maxime Solera i a les 18h la corrida de Juan Luis Fraile pels matadors Octavio Chacón, Joselillo i Gómez del Pilar.\nEls preus del viatge (inclouen desplaçament amb autocar i una entrada independentment de si és la novellada o la corrida) queden definits de la següent manera:\n•Un acompanyant per soci: 62€\n•Jove d’UTYAC: 47€\n•Un acompanyant jove menor de 30 anys: 55€\n•Menors de 16 anys: 42€\n•Resta d’aficionats: 70€\n•Festeig adicional: 40€\nManuel de Reyes toreja a camp obert →


Josep Queralt, cuiner del restaurant Can Bosch, guardonat com el millor xef de Tarragona i les Terres de l'Ebre - Revista Cambrils\nJosep Queralt, cuiner del restaurant Can Bosch, guardonat com el millor xef de Tarragona i les Terres de l'Ebre\nPublicat el Dimarts, 20 d'abril de 2021 11:07h\nL'entrega de premis va tenir lloc ahir dilluns | Cedida\nAhir es van donar a conèixer els guanyadors dels primers Premis Gastronòmics Tarragona celebrats del 16 al 18 d’abril, al Palau de Congressos de Tarragona. El cuiner del restaurant Can Bosch de Cambrils, Josep Queralt, va ser escollit el millor xef de Tarragona i les Terres de l’Ebre mentre que com a millor cocteler, el guanyador va ser Àlex Collado.\nJosep Queralt és cuiner del restaurant Can Bosch de Cambrils, té 25 anys i és natural d’Ulldecona. Ha realitzat estudis a l’Escola Via Magna de Tortosa i a l’Escola Superior d’Hostaleria i Turisme CETT Barcelona i pràctiques a Les Moles, Can Bosch, Azurmendi, Gaelis i el Celler de Can Roca (beca BBVA). Per la seva banda, Àlex Collado té estudis de cocteleria a Irlanda i és propietari del pub El Alquimista, al carrer Trinquet Vell de Tarragona. El xef cambrilenc Joan Llaberia del restaurant L’Original Experiències Gastronòmiques també va participar al certamen arribant a la final, tot i que finalment, no va aconseguir el guardó.\nEl Patronat Municipal de Turisme de Tarragona ha creat els "Premis Gastronòmics Tarragona" amb la col·laboració del Patronat de Turisme de la Diputació de Tarragona. El projecte neix per donar suport al sector gastronòmic, turístic i d’oci del Camp de Tarragona, Costa Daurada i Terres de l’Ebre i per mostrar la seva excel·lència gastronòmica, tant de la creativitat com de la qualitat dels seus productes. Han estat cinc dies d’esdeveniments gastronòmics del màxim nivell on es van reunir, per primera vegada, a tots els xefs amb Estrelles Michelin i Sols de Repsol de la demarcació de Tarragona, amb la participació especial dels Hermanos Torres.


plens – PUSA\nAquest proper dijous tenim Ple Municipal amb un tema important sobre la taula: el canvi de companyia subministradora d’ aigua de boca. Fins ara, a excepció d’ Alfou, la resta del municipi teníem com a empresa concessionària a Aigües de Catalunya. Amb l’ aprobació en el si del Ple del nou operador ( Congiac ).A partir del mes d’ abril Congiac es farà càrrec del manteniment, la facturació i les inversions que s’ acordin amb l’ ajuntament. Congiac és una empresa pública formada per un conjunt de municipis de Catalunya, d’ aquesta manera, el control d’ aquest recurs passarà a ser gestionat pel nostre ajuntament. Una de les propostes del PUSA en aquesta llarga negociació ha estat que el preu de l’ aigua sigui igual a tot el municipi. Fins ara el preu era més elevat a les urbanitzacions. La Quota de servei no variarà, ja que la xarxa de les urbanitzacions es molt més gravosa de mantenir. Treballarem per tal que les inversions a la xarxa tinguin com a prioritat les urbanitzacions.\nAutor PUSAPublicat el 09/21/2020 Categories plensDeixa un comentari a Ple de setembre de 2020 a les 20:00h. Contracte d’ aigua.\nMoció per declarar SAV lliure de caça.\nEl darrer Ple del mes de gener, PUSA va presentar una moció per declarar el nostre municipi zona de seguretat i lliure de caça. La moció va ser votada a fabor per tots els grups polítics a excepció del PDCat.\nLes raons de la moció son tant de respecte a la diversitat de la nostra fauna i entorn natural, i la seguretat de tots els nostres veïns.\nAquí teniu el text de la moció. Ara toca començar els tràmits administratius per aplicar-la. Gràcies.\nAutor PUSAPublicat el 02/05/2020 02/07/2020 Categories plensDeixa un comentari a Moció per declarar SAV lliure de caça.\nNoves ordenances fiscals 2020.\nDimecres dis 23 va celebrar-se el Ple extraordinari per aprobar ñes ordenances fiscals del proper any i les últimes inversions extraordinàries per a l’ any 2019.\nVolem destacar les més rellevants.\nBonificació del 30% de l’ IBI per a famílies nombroses per immobles amb un valor cadastral inferior a 80.000 eur, i del 20% per a immobles d’ un valor superior als 80.000 euros.\nExempció d’ IBI per al CAP de Sant Antoni de Vilamajor.\nBonificació del 25% de l’ IBI durant 2 anys per a la instal·lació d’ energies renovables tèrmiques o solars.\nEquiparació de l’ IBI en bens urbans i rústics al 9,89%.\nBonificació del 95% en la quota de l’ impost d’ obres i construccions en cas d’ instal·lacions, obres o construccions que es realitzin a fi d’ incorporar sistemes per a l’ aprofitament tèrmic, elèctric i d’ energia solar.\nUnificació de la taxa d’ escombraries a tots els edificis o habitatges unifamiliars, amb un import de 160 eur.\nTanmateix es va acordar fer les següents inverions o ampliacions de altres existents, com la de 12.000 eur per asfaltat d’ Alfou ( amb un total de 49.000 eur ), i l’ arranjamnet de les pistes esportives de les Pungoles ( amb una partida de 25.000 eur ). Aquesta última s’ ha decidit per els greus problemes de l’ arranjament fet al 2019 de la pista de bàsquet/ fútbol sala que al poc temps de ser repadara va presentar problemes de manca de consistència de la base de la pista, saltant la resina i part de la base de formigó )\nAutor PUSAPublicat el 10/28/2019 Categories plensDeixa un comentari a Noves ordenances fiscals 2020.\nPle Extraordinari arrel de la St del TS del dia 14 d’ Octubre\nAvui, tots els partits amb representació al Consistori de SAV, presentarem i votarem una moció rebutjant la Sentència que condemna a 12 representants, escollits pel poble, per un delicte de sedició i/o malversació. Des de PUSA, i malgrat no ser un partit independentista volem manifestar el nostre total rebuig a les condemnes dels polítics catalans actualment sentenciats amb penes que lluny de pacificar i resoldre la situació, la tensaran fins al punt de trencar la convivència. Podem estar d’ acord o no en com es va fer l’ anomenat procés d’ independència, però aquestes persones ,avui encara empresonades , son gent normal, que podrien ser els nostres veïns, gent educada, en absolut violenta o perillosa per a la societat, en molts casos amb fills petits i famílies com les nostres. No creiem que l’ acarnasiment, la revenja o el càstig exemplar sigui la via per solucionar el problema de l’ encaix de Catalunya i Espanya, tot el contrari. Des de PUSA, ens solidaritzem amb tots vosaltres. Una abraçada a tots vosaltres i a les vostres famílies.\nAutor PUSAPublicat el 10/15/2019 Categories plensDeixa un comentari a Ple Extraordinari arrel de la St del TS del dia 14 d’ Octubre\nJa no hi haurà ampolles de plàstic als plens municipals.\nAl llarg dels anys des de l’ ajuntament s’ han anat presentant mocions de caire ecologista, però la veritat és que del contingut d’ aquelles mocions després ben poca cosa queda. Aquest dijous s’ hi presentava una nova moció contra per pal·liar l’ emergència climàtica i mediambiental, i aprofitant que s’ havia de votar aquesta moció, no ens va semblar gaire congruent com sempre s’ havia fet, oferir als regidors la corresponent ampolla de plàstic d’ aigua,. Així que tot l’ equip de govern varem decidir posar gerres i gots de vidre i desterra dels plens el plàstic.\nDurant la mostra gastronòmica, tots els plats, gots i coberts eren de material orgànic, de menera que ja des d’ un bon començament, va quedar palès la voluntat del nou govern. Son petits passos encaminats a erradicar de SAV l’ ús del plàstic al menys pel que fa a l’ ajuntament. A la propera cursa Fem Sui, l’ ajuntament, contràriament al que havia passat a les anteriors curses, no repartirà ampolles de plàstic, però si que col·locarà fonts portàtils per tal que els corredors hi puguin veure amb les seves cantimplores o directament de la font.\nUn conjunt de petits passos que han de ser cada cop més grans i de més gent.\nAutor PUSAPublicat el 09/27/2019 Categories plensDeixa un comentari a Ja no hi haurà ampolles de plàstic als plens municipals.\nNou govern a l’ ajuntaement de SAV, el proper dissabte dia 15.\nA les 12.00h del proper dia 15 , dissabte, tindrà lloc el ple de constitució del nou ajuntament, i per tan, elecció del nou alcalde. Us esperem a tots per encetar un nou mandat. Estem fent les gestions oportunes per poder~ho fer al Patronat.\nAutor PUSAPublicat el 06/10/2019 Categories plensDeixa un comentari a Nou govern a l’ ajuntaement de SAV, el proper dissabte dia 15.\nEls expedients de la Casa Fontalba.\nEntre juny i setembre es van obrir 5 expedients sancionadors, tots ells per faltes lleus de l’ ordenança de civisme. Nosaltres considerem que un any després d’ iniciat el problema, potser caldria sancions no ja leus sino greus, amb quanties econòmiques més elevades.\nAquí us posem el vídeo del Ple. Per cert, l’ alcaldessda ens diu que l’ endemà ens informarà del tema i ens convocarà per explicar-nos com estas els expedients sancionadors. D’això ja fa un mes……. Seguim esperant respostes.\nAutor PUSAPublicat el 04/15/2019 Categories plensDeixa un comentari a Els expedients de la Casa Fontalba.\nPle de març, obres de final de mandat.\nQuan el pressupost del 2018 no s’ ha executat en gran part, tenint inversions previstes que no s’ han fet quan tocava i que a poques setmanes de les eleccions es comencen o acceleren per poder treure un rèdit electoral, és que no hem entés les prioritats. Posar davant l’ interés del partit de torn al del ciutadà a l’ hora d’ executar les obres, no és una forma honesta de fer politica.\nAutor PUSAPublicat el 04/09/2019 Categories plensDeixa un comentari a Ple de març, obres de final de mandat.\nPle del mes de març de 2019: últim ple abans de les eleccions municipals.\nAquest dijous 28 de març se celebrarà el darrer Ple del mandat 2015/2019, i el 26 de maig hi haurà eleccions municipals.\nVolem destacar algun aspecte del pressupost, concretament de la partida relativa al contracte d’ obra menor no previst al pressupost presentat l’ any pasat i que figura en l’ ampliació que s’ ha d’ aprobar aquest ple, relatiu al taxi a demanda i per import de 1.200 eur, 1.200 eur i 613 eur ( 3 contractes amb taxistes ). Entenem que aquest contracte és una manera de millorar el servei davant les queixes que PUSA i els veïns hem anat reiterant al llarg del temps que ha funcionat.\nTambé hi ha un contracte d’ arranjament/ remodelació de la zona verda d’ Alfou ( entenem que el parc del Molí ) per 11.767 eur i un altre de 4.200 eur a la zona verda de la riera.\nTambé hi ha un contracte menor per reparació de carrers a Pungoles (39.990 eur) i a Alfou per 39.802 eur.\nDos contractes més d’ arranjament de la vorera a la Plaça d’ Alfou per 8069 eur, i un d’ ajardinament de la zona verda ( sembla referit a la zona verda del pàdel) per 20.653 eur.\nCom veieu, el que no s’ ha fet durant tot l’any es fa ara que queden 2 mesos per les eleccions. Com sempre farem les nostres preguntes i propostes.\nAutor PUSAPublicat el 03/28/2019 Categories plensDeixa un comentari a Ple del mes de març de 2019: últim ple abans de les eleccions municipals.


Comunitat educativa. Pla català d'esport a l'escola. Orientacions. XTEC - Xarxa Telemàtica Educativa de Catalunya\nOrientacions per a l'organització d'activitats esportives\nPer a l’organització d’activitats esportives és important comptar amb la col·laboració de la persona comissionada d’esports del territori i treballar-hi per avançar en la creació de l’associació esportiva i cultural escolar o les seccions esportives de les AMPA en els centres que encara no la tinguin constituïda. Aquesta associació o secció suposa la implicació i la participació activa de l’alumnat, del professorat i de les famílies en la gestió d’aquestes activitats.\nPer tal que la via de col·laboració interdepartamental enriqueixi les actuacions a cada zona i per agilitar la gestió de les activitats esportives, és molt important potenciar l’aprenentatge i el treball en xarxa. Els Consells Esportius poden esdevenir un bon suport tant a nivell d’organització d’activitats internes i d’àmbit municipal o comarcal, com també exercint d’òrgan facilitador d’altres serveis complementaris per poder fer les activitats, com ara la contractació de monitoratge, el servei de préstec de material didàctic i esportiu, etc. Així mateix, poden garantir un mateix seguiment i coordinació dels centres que participen del Pla Català d'Esport a l'Escola, ja sigui dels que formen part de Plans educatius d’entorn com dels que no.\nÉs important assegurar que les activitats esportives que s’organitzin responguin als objectius generals del Pla educatiu d’entorn. El disseny d’aquestes activitats ha de procurar la interrelació entre els infants i joves de diferents centres així com l’ús col·lectiu dels diversos equipaments.\nLes activitats poden ser dutes a terme per entitats municipals, centres públics, centres concertats o altres entitats (consells esportius, centres excursionistes, entitats i clubs esportius, etc). amb la garantia que comparteixin els mateixos criteris i les pautes d’actuació decidides a la comissió representativa-institucional de cada Pla educatiu d’entorn.\nCentre educatiu: És important que el professorat afavoreixi amb la seva actitud la participació de tot l'alumnat a través de la persona responsable de la coordinació esportiva del centre. Aquest coordinador serà l'encarregat de gestionar, dinamitzar i coordinar les diferents activitats esportives del centre.\nL’associació esportiva escolar: Està formada pel coordinador o coordinadora d’esport de centre, els representants dels pares i dels alumnes o exalumnes, i és l’encarregada de la planificació, el desenvolupament, el seguiment i l’avaluació de les activitats\nLa participació a les activitats és voluntària i, per tant, no s'ha de viure com una perllongació del contingut que es treballa a l'àrea d'Educació Física. El seu caràcter és lúdic i participatiu.\nLes activitats esportives volen contribuir a la formació en valors com la tolerància, el respecte als altres i a les regles, la confiança en un mateix, l'esforç de superació, l'autocrítica, l'autonomia, la capacitat de decisió, l'autogestió, la cooperació, el treball en equip, l'adquisició d'hàbits saludables, i a la formació d'alguns joves en la participació activa en la gestió de les associacions esportives escolars de nova creació.\nÉs important que les activitats esportives es desenvolupin íntegrament en català per tal que la llengua sigui l'element de cohesió i de relació entre els participants.\nEl tracte amb l’alumnat ha de ser inclusiu, no discriminatori i de respecte envers la diversitat, les seves destreses i interessos; amb l’objectiu de fomentar la participació i el treball cooperatiu en valors.\nPerfil del monitoratge de l'activitat\nEstar vinculat a diferents tipus d’esports. D’aquesta manera es garantirà una major perspectiva de les pràctiques esportives i contribuirà a respectar els diferents interessos de l'alumnat.\nTenir acreditada la formació professional com educador de lleure, esportiu o equivalent.\nTenir un bon model de llengua catalana, capaç de generar pautes d'ús lingüístic favorable, amb el doble objectiu de referent per a l'aprenentatge i a la vegada per mostrar la necessitat d'ús com a element integrador i de cohesió social.\nMostrar el compromís explícit de participar en la formació específica que organitzi el Consell Català de l'Esport i en els actes esportius que s’organitzin a nivell local o territorial.\nTenir habilitats socials, d’empatia i una actitud positiva envers l’esport com a activitat integradora i facilitadora de les relacions humanes i d’adquisició d'hàbits saludables.\nAfavorir la integració de tot l'alumnat en la pràctica esportiva.\nTenir capacitat organitzativa i creativa per adaptar alguns esports a les necessitats de l'alumnat.\nPlanificar el calendari i el desenvolupament de les sessions esportives.\nParticipar en esdeveniments esportius col·lectius a nivell local o territorial.\nExercir el control i el lideratge sobre les iniciatives esportives que es duguin a terme.\nAfavorir l'aplicació d'estratègies de col·laboració entre el mateix alumnat, les seves famílies i la comunitat escolar.\nCol·laborar amb altres entitats que duguin a terme activitats esportives o potenciïn hàbits saludables.\nIntegrar alumnat amb situació d'especial mobilitat perquè l'ajudi a millorar les seves capacitats físiques.\nFer de mediador en la resolució de conflictes que es puguin generar en la pràctica esportiva.\nTenir un coneixement de la vida municipal, de l'entorn i de la vinculació amb l'àmbit escolar.


Inici / LAMY\nLlista de productes per fabricant: LAMY\nMostrant 1 - 103 de 103 elements\nLamy Lx Deluxe Live és elegància clàssica amb actitud moderna. Colors inspirats en els metalls preciosos utilitzats tant com a la joieria o l'electrònica: Or, Or Rosa, Paladio i Rutenio. El bolígraf Lx és dalumini anoditzat , clip metàl·lic amb detalls del corresponent metall preciós (Or, OrRosa, Paladio o Rutenio) Inclou recanvi bolígraf Lamy M16 negre M.\nBolígrafs i estilogràfiques Lamy\nLAMY és sinònim d'instruments de disseny d'altíssima qualitat, destacats per la seva moderna estètica i que funcionen perfectament.\nLa història de LAMY es remunta a 1966. En els seus començaments, va ser una empresa familiar i la seva fusió amb Heidelberg, amb més de 80 anys de trajectòria, ha garantit al llarg dels anys una alta qualitat.\nLamy, en l'actualitat no és només líder del mercat a Alemanya, sinó que s'ha convertit en marca internacional, creant tendències i inspirant als escriptors del món amb els seus acabats i els seus bells colors.\nDisseny, qualitat i la filosofia de 'Fabricat a Alemanya' són els pilars fonamentals de l'estratègia corporativa de LAMY. S'enfoca, principalment, en les necessitats del client. LAMY està preparat per crear canvis i prendre la iniciativa, cada dia, de provar alguna cosa nova i diferent, assumint els riscos de la gran marca a la qual ha aconseguit convertir-se a través dels anys.\nEls instruments d'escriptura de LAMY es poden veure a tot el món: tant a Nova York, com al Japó oa qualsevol sala de conferència de Buenos Aires o de Barcelona. Cada un d'aquests instruments d'escriptura va néixer a Heidelberg, la ciutat amb la universitat més antiga d'Alemanya.\nProductes Lamy en Raima\nEls productes Lamy, amb la seva varietat de dissenys, permeten escollir el que millor s'adapti a les teves necessitats i funcionalitat. A Raima trobaràs una àmplia varietat.\nLamy garanteix la més alta qualitat en tecnologia, processament i material. Els instruments d'escriptura de Lamy són la millor demostració en el mercat del significat de la relació qualitat-preu.\nEls multifunció Lamy combinen diversos sistemes diferents, com ara: bolígraf, portamines, marcador i llapis. Tots junts en un sol instrument d'escriptura. Té un mecanisme giratori per seleccionar de manera ràpida el sistema.\nEl portamines és un afegit. És ideal en qualsevol organitzador, ja sigui que s'utilitzi per escriure, dibuixar o corregir. A sota del seu botó extraïble, en molts dels models Lamy, hi ha una petita agulla que serveix per netejar el subministrament de la mina. ¡També ve amb una punta d'esborrany!\nEls Roller Lamy són una bona alternativa a les plomes estilogràfiques o els bolígrafs. ¡Combina el millor de les dues! Són tan fàcils d'usar com els bolígrafs i tenen una estructura similar a la ploma estilogràfica. En general, els Roller Lamy ofereixen un alt nivell de comoditat d'escriptura.\nAmb una àmplia gamma de puntes disponibles, la ploma estilogràfica és l'instrument d'escriptura que s'adapta millor a cada mà ja que li dóna a l'escriptura de l'usuari la seva pròpia qualitat i estil. És realment l'instrument que individualitza més l'art de cada individu, diferenciant-lo dels altres amb el seu segell propi i inconfusible. A tots els nens que aprenen a escriure se'ls hauria d'ensenyar que, des del principi, el secret de la bona escriptura prové d'una ploma estilogràfica d'alta qualitat. Amb Lamy, això és garantia.


Control i certificació de plantes de fruiters - Generalitat Valenciana\nPlantó de Cítrics\nLa producció de plantó de cítric per a ús en plantacions comercials ve regulada pel Reial Decret 929/1995, de 9 de juny, pel qual s'aprova el Reglament tècnic de control i certificació de plantes de viver de fruiters.\nPlantó de Fruiter d'os i Llavor\nEl grup de FRUITER D'OS I LLAVOR engloba totes les espècies dels gèneres Malus (pomera), Pyrus (perera), Cydonia (codonyer) i Prunus (bresquilla, prunera, paraguaià, albercoquer, cirerer, ametler, nectarina, etc).\nLa producció de plantó de fruiter d'os i llavor per a ús en plantacions comercials ve regulada pel Reial Decret 929/1995, de 9 de juny, pel qual s'aprova el Reglament tècnic de control i certificació de plantes de viver de fruiters.\nLa producció de plantó d'olivera per a ús en plantacions comercials ve regulada pel Reial Decret 929/1995, de 9 de juny, pel qual s'aprova el Reglament tècnic de control i certificació de plantes de viver de fruiters.\nPlantons de Caqui, Figuera, Magraner i Noguera\nLa producció de plantons de caqui, magraner, figuera i noguera per a ús en plantacions comercials ve regulada pel Reial Decret 929/1995, de 9 de juny, pel qual s'aprova el Reglament tècnic de control i certificació de plantes de viver de fruiters.\nReglament tècnic de control i certificació de plantes de viver de fruiters


Una coneguda marca catalana, d'enhorabona: guanya milions d'euros en 1 any\nNo obstant això, adverteix que la crisi del coronavirus podria afectar les seves futures operacions\nper Júlia Navarro dimecres, 23 de setembre 2020 - 18:12h\nVichy Catalán ha aconseguit obtenir unes bones xifres | Pixabay\nLa històrica empresa d'aigua mineral i sucs, Vichy Catalán, fundada l'any 1881, va tancar el 2019 amb bones notícies, ja que va aconseguir que la seva xifra de negoci pugés dels 111 als 119 milions d'euros. Unes xifres que s'han assolit gràcies a l'impuls que l'empresa ha donat a les vendes nacionals i a les exportacions.\nAixí doncs, segons el balanç presentant al Registre Mercantil i recollit per 'Metrópoli Abierta', Vichy Catalán va guanyar 6,2 milions d'euros, un 21% més, que s'aplica íntegrament a reserves. Els fons propis de l'empresa són de 9,9 milions d'euros quelcom que fa que la veterana Vichy s'enfronti amb aquestes xifres a un deute de ni més ni menys que 50 milions d'euros.\nDues reestructuracions en els últims anys\nVichy Catalán s'ha vist obligada a realitzar dues reestructuracions. La primera va arribar amb la crisi que va començar el 2008 i va perdurar fins al 2012 on va haver de retallar els salaris dels seus 500 treballadors per poder fer front als problemes financers.\nUns problemes que van continuar i l'any 2015 es va veure forçada a negociar amb la banca els venciments del deute acumulat. No obstant això, el 2017 va haver de pactar novament amb els prestadors per poder ajustar-se a les millores progressives que l'empresa pronostica al seu pla de negoci, segons recull 'Metròpoli Abierta'.\nL'any passat Vichy va retornar 6 milions d'euros dels 63 que ha de retornar en 6 terminis. A Aquests se li han de sumar un altre de 5 milions d'euros que finalitza en cinc anys. Aquest 2020 l'empresa ha de fer front a un nou abonament de 7 milions d'euros.\nLa històrica embotelladora amb diverses seus a Barcelona havia fet plans de negoci amb previsió per als pròxims sis anys però en ells no es recull els possibles efectes de la pandèmia causada pel coronavirus. És per això que des de Vichy han advertit que tot això «suposa una crisi sanitària sense precedents que afectarà l'entorn macroeconòmic». En aquest sentit assenyalen que la crisi econòmica que en deriva podria arribar a «impactar de manera significativa en les operacions, resultats i fluxos de caixa futurs».\nUn dels grups de música més populars a Catalunya confirma una pèssima notícia\nLa innovadora mascareta que ha creat una empresa catalana i està sent tot un èxit\nEconomia Alerta Sanitària


Apartment L'Escale Narbona França - Ofertes d'hotels amb els MILLORS DESCOMPTES EN LÍNIA\nVeure tots els 198 allotjaments a Narbona.\nAl visitar Narbona, vosté es sentirà com a casa a Apartment L'Escale, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment L'Escale, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, transport hotel/aeroport, habitació familiar, lloguer de cotxes.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen camp de golf (a 3 km), pesca estan dissenyades per escapar i relaxar-se. Descobreixi una encantadora mescla de servei profesional i ampla gama de característiques a Apartment L'Escale.\nCal que informeu el Apartment L'Escale de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 750 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal abonar un dipòsit amb transferència bancària per avançat per garantir la reserva. Un cop feta la reserva, l'establiment es posarà en contacte amb vosaltres i us donarà més informació per fer la transferència.\nDescompte a Apartment L'Escale


Tornen a envair Polònia! – Llegir en cas d'incendi\nTornen a envair Polònia!\n'Cuando los dioses bajaron a Varsovia y alrededores', d'Ignacy Karpowicz, barreja història, mitologia i cultura popular\nPublicat per\tLlegir en cas d’incendi\t01/09/2016\nPolònia es queda sense cafè i sense planxes (de planxar) d’un dia per l’altre. Els mitjans no se’n fan ressò, i això no és sorprenent, perquè ningú no vol parlar de coses importants, ni de la dignitat, ni de l’educació dels nens, i menys encara de la sanitat que fa pena. Vaja, com tantes altres coses, s’ignora que això del cafè i les planxes només pot ser una conspiració, o pitjor, el pas previ a l’Apocalipsi. És indubtable que alguna cosa està canviant. No ho saben, però tots els polonesos ja comencen a notar els efectes d’aquest moment històric. I llavors descobreixen que alguns déus s’han organitzat per recuperar el que fa temps era seu.\nCuando los dioses bajaron a Varsovia y alrededores (Rayo Verde amb traducció de Fran Villaverde) és una novel·la ambiciosa i divertida que barreja impúdicament història, mitologia i cultura popular. En aquest sentit, de novel·les d’humor que siguin, a més, especulatives, n’hi ha ben poques. Llegint Cuando los dioses bajaron a Varsovia no es pot deixar de pensar en Buenos presagios, la novel·la escrita a quatre mans entre Terry Pratchett i Neil Gaiman que també dóna veu (i vot) a grans personatges de la cultura catòlica. Aquí hi ha personatges de tradicions molt diverses, com mostra la portada genial de Xavier Mula, i posant-los tots junts, humanitzant-los, Ignacy Karpowicz aconsegueix l’impensable: que tornem a creure, ni que sigui per un moment, en Ossiris i en Wittgenstein, en la saviesa immortal de la Galeta Xinesa i en les novel·les de Danielle Steel.\nLa irreverència i l’humor també es transmet a l’estructura narrativa i a la presentació del text, més i més inestables a mesura que els personatges (humans i divins) van perdent tant els complexos com les certeses. Tot hi té cabuda, des del llenguatge analític fins als acrònims SMS, la regressió a la infantesa, la paranoia, el sexe intergeneracional, interangelical, interdiví i també la falta de sexe, motiu principal de preocupació i origen de moltes cabòries. Què, sinó el desig, pot acabar ajuntant a un adolescent macarra i a una tieta soltera, autodenominada “la deessa del sou mínim”? Què, sinó el desig, pot portar a que t’enrotllis amb un déu a les dutxes del gimnàs? I darrere de cada escena amorosa, entre bastidors, Eros manipula i controla amb un somriure burleta, el mateix somriure que deu haver mostrat Karpowicz mentre escrivia aquesta versió postmoderna i delirant de Somni d’una nit d’estiu.\nSent una obra tan llarga, potser s’hagués agraït una mica de concreció. Durant el primer terç de la novel·la es van presentant més i més personatges nous (alguns que no tornen a sortir, com el Temps, la Memòria, la Veritat, i altres abstraccions), fent que no acabis d’entendre la trama ni el conflicte principal fins ben avançada la lectura. Aquest esforç hauria de venir compensat amb bones escenes i personatges fascinants, però l’autor perd sovint el ritme en un us i abús de recursos retòrics, referències, monòlegs interiors o interrupcions. Per això potser hagués estat més adequada una estructura que condensés l’argument i el fes avançar des del primer capítol.\nCuando los dioses bajaron a Varsovia y alrededores té un número infinit de bones idees per pàgina i et fa riure amb un sentit de l’humor contemporani i força universal. És difícil trobar una novel·la que et faci pensar, que et descobreixi autors nous i que, sobretot, sigui tan divertida com aconsegueix ser-ho aquesta. Per a entendre’ns, i perdoneu l’expressió, el narrador/Karpowicz és un malparit hilarant. Qui diria que llegir sobre déus fos tan entretingut.\nMatar a otro perro, Marek Hłasko (Malpaso).\nEl crit de l’ocell domèstic, Maksim Óssipov (Club Editor).\nFran VillaverdeIgnacy KarpowiczIgnasi MenaRayo Verde\nPublicat per\tLlegir en cas d’incendi\t- Ago 31, 2016\nIdees per llegir durant la Setmana del Llibre en Català\nPublicat per\tLlegir en cas d’incendi\t- Set 2, 2016


Perquè passar-se als cosmètics airless, els més segurs i higiènics - FÒRUM.ad\nEl 23/11/20 8:00\nAplicació de cosmètics amb els dits\nL’època que ens està tocant viure fa que cada vegada siguem més meticuloses en qüestió d’higiene. No toquem cap superfície sense, després, rentar-nos les mans a consciència amb aigua i sabó o amb gel hidroalcohòlic. Però ara també som més conscients de les formes en les quals alguns productes es poden veure afectats per bacteris i microorganismes que alterin les seves propietats o ens perjudiquin d’una forma o altra. Per això, cada vegada hi ha més cosmètics airless, que eviten que el cosmètic entri en contacte amb l’aire o amb els dits…\nRaons per les quals, sí o sí, et passaràs als cosmètics airless\nSi encara no t’havies plantejat la possibilitat de passar-te a les presentacions aireless et brindem quatre raons:\n1- Major higiene. No hi ha dubte, cada vegada que obres un pot i hi fiques els dits, entren en el seu interior bacteris que poden acabar degradant el producte. Si comparteixes cosmètica amb la teva parella o filla els motius per a passar-se a l’airless són dobles.\n2- Màxima eficàcia. En tenir un mínim contacte amb l’aire, la llum i els bacteris no hi ha risc d’oxidació de les fórmules ni de contaminació. Cal tenir en compte que alguns ingredients com els pèptids es degraden en prendre contacte amb l’aire i disminueixen la seva eficàcia.\n3- Millor aprofitament del producte. L’èmbol de pressió al buit dispensa la dosi justa de producte en cada ús, i en idèntiques condicions que acabat de fabricar, amb un màxim aprofitament del contingut.\n4- La dosi justa. No malgastaràs producte. En general, s’indiquen en l’envàs les pressions a realitzar per a un bon aprofitament del tractament.\nNotícia Anterior: La por a la pandèmia\nSegüent Notícia: Propietats de les ametlles


Una escola religiosa de l’Eixample serà la primera concertada en passar-se a la xarxa pública - Social.cat\nUna escola religiosa de l’Eixample serà la primera concertada en passar-se a la xarxa pública\nEl col·legi Immaculada Concepció obrirà al setembre com institut escola públic després de l'aprovació del decret de canvi de titularitat\nDijous, 6 de febrer de 2020 | 15:00 h\nNúria Dausà, Ada Colau i Josep Bargalló anuncien l'acord | Marcela Muñoz (ACN)\nEl Col·legi Immaculada Concepció de Barcelona obrirà el setembre vinent com un institut escola de titularitat pública. Oferirà 450 places des de P3 fins a 4t d'ESO a l'Eixample, una de les zones de la capital catalana amb més demanda d'oferta pública.\nLes famílies de l'escola podran mantenir la plaça i l'equip docent podrà continuar exercint al mateix centre. És l'acord a què han arribat el Consorci d'Educació de Barcelona i la titularitat del centre, que també inclou un lloguer de les instal·lacions per als propers 15 anys i prorrogable. El consell escolar ha aprovat el canvi aquest dimecres.\nEl centre havia perdut alumnat des del 2011 i havia hagut d'acomiadar professorat per fer front a una situació que generava “incertesa”. Actualment, l'escola acull 400 alumnes. Era de dues línies però el 2011 va començar a patir un descens de la demanda que li va fer tancar una d'aquestes línies i ara, només hi ha dos grups a partir de 6è de Primària. La portaveu de les religioses missioneres, Núria Dausà, ha explicat que la gestió econòmica la portaven bé, perquè eren “molt creatius” a l'hora de buscar recursos, però que malgrat tot, es va haver de recórrer als acomiadaments i per tant, reconeix que ha estat un procés “molt dolorós”. No creu que el centre hagués hagut de tancar però sí que reconeix que la situació era “insostenible” i per això han buscat altres solucions.\nEn aquest sentit, Dausà ha explicat que el decret els va permetre buscar la “viabilitat” del projecte, amb més de 140 anys d'història. Per Dausà, la gran oferta concertada del barri restava opcions a la seva escola i es va pensar que passar a la xarxa pública podia ser una opció.\nLa negociació s'ha dut a terme amb molta discreció i fins aquest dimecres no s'ha plantejat a les famílies. Segons Dausà hi havia molta incertesa i la decisió final ha donat “tranquil·litat” tant a les famílies com als professors. En una assemblea aquesta mateixa setmana, ha explicat Dausà, la nova directora ja ha explicat que el projecte inicial seria “continuista” i que s'aniran provant millores. Per les famílies, diu Dausà, és la garantia que l'aposta de creixement que sempre s'havia fet es consolidaria.\nTransició cap a la xarxa pública\nL'equip actual, 35 mestres i professors i 7 de personal d'administració i servei, mantindrà la plaça fins a la jubilació, així com les condicions laborals (només se'ls modificarà l'horari de concertada a pública). S'hi incorporaran sis nous docents més, entre els quals, la direcció del centre que treballarà, amb un equip directiu amb presència del personal actual.\nEl centre, que provisionalment s'anomenarà Institut Escola Eixample, té actualment 400 alumnes però oferirà, pel setembre vinent 450 places des de P3, que creix en un grup i serà de dues línies, fins a 4t d'ESO. El Departament d'Educació hi invertirà fins a 2 milions d’euros per adequar els espais als requeriments dels nous projectes educatius. Les obres es faran a l'estiu i es calcula que s'allargaran nou anys.\nEl Col·legi Immaculada Concepció es convertirà en el primer centre concertat religiós que passa a la xarxa pública després de l'aprovació del decret del maig passat que obria la porta a aquesta solució per a escoles concertades en zones d'alta demanda de places públiques. Segons ha explicat el conseller, aquest canvi no respon a la “voluntat” del Consorci “d'expansió”, sinó d'adequació de la realitat. Bargalló ha destacat que per “qüestions diferents”, ja sigui la crisi econòmica o “un canvi d'actitud social i generacional“ ha crescut la demanda de places públiques i que les diferents administracions “no poden estar d'esquena”.\nPer la seva banda, l'alcaldessa de Barcelona, Ada Colau, ha destacat que és la primera vegada que un col·legi concertat religiós queda absorbit per la xarxa pública i ha posat en valor el fet que sigui fruit d'un acord que permet “fer coincidir interessos”, ja que l'escola tenia menys demanda i patia per la viabilitat del projecte, mentre que el Consorci necessita més escoles en un barri com l'Eixample, amb pocs solars disponibles.\nUna vintena de casos en estudi\nBargalló també ha explicat que hi ha 32 peticions més d'escoles concertades o municipals que volen passar a la xarxa pública i que, d'aquestes, una vintena compleixen els requisits i s'estan analitzat. La meitat són a la ciutat de Barcelona i l'altra meitat, a la resta del país. El conseller també ha concretat que per al curs vinent no hi haurà cap més canvi de titularitat a la capital catalana però no ha descartat que sí que es doni alguna altra població.


No podem ser-ne els culpables La República\nNo podem ser-ne els culpables\nSegons un article publicat a Nueva Tribuna, un informe de la OIT (Organització Internacional del Treball, de les Nacions Unides) manifesta que des de l'any 1995 al 2007, tot […]\nXavier Guarque 15/10/2012\nSegons un article publicat a Nueva Tribuna, un informe de la OIT (Organització Internacional del Treball, de les Nacions Unides) manifesta que des de l'any 1995 al 2007, tot i ser un període d'esplendor econòmic, a España la mitjana real de salaris va tenir un creixement nul, el que vol dir un decreixement que no s'ha arribat a recuperar mai. Això va ser possible per la política de moderació salarial signada pels sindicats amb la patronal. El que demostra que hem viscut per baix del que ens corresponia pel nostre treball amb molts anys de disminució de salari demostrada.\nAquesta realitat palpable s'ha fet veure com una millora general, quan ha estat la inserció ja normal de la dona al món laboral que, on abans entrava un salari, ara n'entressin dos.\nPer aconseguir més beneficis en aquestes èpoques els bancs ens estimulaven al consum amb l'accés a un crèdit fàcil i a baix interès, amb el que hem arribat a ser un dels països del món amb més endeutament familiar.\nLa campanya escampada, a tort i a dret, pel govern responsabilitzant-nos amb “hem viscut per damunt de les nostres possibilitats” és per crear por per poder resignar-nos a assumir els nostres pecats i viure el que resta amb el càstig que ens apliqui el govern central, pel nostre be, de polítiques irracionals retallant els nostres drets socials, econòmics i polítics aconseguits al llarg de més de 35 anys amb sacrifici, suor i llàgrimes.\nLa recaptació fiscal a Espanya va pujant, però és a través d'un gran cost social i amb un fort gravamen al món laboral, mentre existeix una escandalosa bossa de frau fiscal, valorada en uns 80.000 MEUR anuals, dels quals més de la meitat provenen de les 35 empreses que formen l'IBEX, la referència de la Borsa espanyola.\nEns diuen que el nostre sistema social és molt car i no es pot mantenir, quan Espanya és dels països europeus amb una menor despesa social. A l'any 2005 gastava el 20,8% del PIB mentre que la Europa de llavors ho feia el 27,5%.\nPer tot això, el món del treball no ha creat cap mena de crisi, ni ha despilfarrat el que no tenia. Ha estat el món, sobretot financer, qui l'ha creat i aquest, tenint el vertader poder utilitza el polític per aconseguir els seus dos objectius: Socialitzar les pèrdues, privatitzant els beneficis, és clar, i fer assumir la responsabilitat a qui l'ha fet engreixar.\nResumint, la part assalariada no pot ser mai responsable del que ara està patint en primera persona, i més que ningú. Sempre ha estat la perjudicada. També ho va ser amb el canvi a l'Euro, que li va reportar progressius i generals canvis a l'alça a l'hora de comprar.


“Plantar cara a Ryanair sortirà car” | Anna Puig | girona | Economia | El Punt Avui\n“Plantar cara a Ryanair sortirà car” “Plantar cara a Ryanair sortirà car” “Plantar cara a Ryanair sortirà car” “Plantar cara a Ryanair sortirà car” + “Plantar cara a Ryanair sortirà car” E-mail\n“Serà complicat trobar altres companyies que vulguin venir a Girona”\n“L'estiu sol anar bé però és curt i no se'n fa prou”\nAntoni Escudero, president de la Federació d'Hostaleria de les comarques de Girona. EL PUNT.\n“Plantar cara a Ryanair sortirà car” “Plantar cara a Ryanair sortirà car” “Plantar cara a Ryanair sortirà car” “Plantar cara a Ryanair sortirà car” “Plantar cara a Ryanair sortirà car” E-mail\nLa temporada d'estiu, segons el president de la Federació d'Hostaleria de les Comarques de Girona, l'acabaran salvant, com els darrers anys, el turista català i l'espanyol. La facturació que faci el sector variarà en funció de molts factors, entre els quals hi ha el climatològic.\nEl president de la Federació d'Hostaleria analitza en aquesta entrevista la situació del sector i la temporada d'estiu.\nLa temporada d'estiu fa uns anys que és similar. Ni puja ni baixa. És complicat perquè l'estiu normalment va bé, però és curt i no se'n fa prou. I hi ha zones que tindran una ocupació del 90%. I d'altres ho passaran malament i potser, com a molt, assoliran un 50%.\nI què fa el sector?\nEl sector turístic s'ha recolzat molt en Ryanair i en reserves a través de portals d'internet, que ha comportat maneres diferents de treballar. I anem resistint. S'ha produït una diversificació, amb destinacions emergents que són una gran competència. Però nosaltres som el que som. Tenim bon clima i instal·lacions de qualitat. Per tant, podem oferir més que altres, però també a un preu diferent.\nEs tracta, doncs, de vendre qualitat i que la gent la pagui?\nJo diria que ara hem de combinar una mica la qualitat amb aquelles fórmules que ens donin ocupació. Quan un empresari té una infraestructura ha d'intentar treure'n rendiment. Mantenir una ocupació del 60% durant tot l'any de mitjana és molt i molt difícil. Arribar a un 65% o 70% és un gran èxit. És difícil però només tenim una sortida: adaptar-nos.\nQuin tipus de turista s'espera?\nEl turista rus comença a venir molt a Catalunya, i sobretot a les comarques gironines, buscant sol i platja. És un turista amb un poder adquisitiu important i cal potenciar-lo. Aquest estiu s'esperen anglesos, alemanys, francesos... Però qui ens acabarà salvant la temporada, un altre cop, és el turista català i l'espanyol. El que ara ens funciona és el turisme de proximitat, que ve en cotxe i que fa la reserva directament a l'hotel.\nI la facturació? Vindran més turistes però gastaran menys?\nA la Costa Brava tenim un problema que és climatològic. Si fa bon temps, la temporada s'allarga i la gent es queda. Hi ha molts factors que decidiran si una temporada és mitjana, bona o dolenta.\nMiren al cel per veure quin temps farà, però també ho fan per si passen avions? Perquè el cas Ryanair s'embolica cada cop més.\nAixò és un drama. Teníem un aeroport que funcionava amb turbo. I diversos motius ens han portat a aquesta situació: Ryanair ha canviat la seva política i potser no s'ha signat el conveni quan calia, tant amb l'actual govern com amb l'anterior. Certament Ryanair és una companyia especial i són interessants i importants per a Girona. Però jo seria partidari de posar les piles a aquesta companyia. Cal que els passatgers que volin amb ells ho facin amb dignitat i que rebin el respecte que es mereixen. I ara no sempre és així.\nHi ha vida més enllà de Ryanair?\nAixò és més difícil de dir. Sense Ryanair serà complicat trobar altres companyies disposades a venir a Girona. Ryanair allà on va posa els aeroports de moda i quan ja ho tenen explotat se'n van perquè volen més. I, en un moment de crisi, Ryanair ha demanat molts diners. És complicat negociar amb ells. Ho era abans i ho és ara. És cert que ara se'ls ha volgut plantar cara. Però això sortirà car. Ho pagarem, segur.\nEl Punt. Comarques Gironines 10-07-2011, Pàgina 5


Platinium Facial — Nutrireset by Eva Grau\nQuè és el Platinium Facial?\nEl tractament Platinium de Medik8 fusionat amb el Deep Massage Sculptural, és el Rolls Royce dels facials en cabina. Un tractament realment espectacular que transforma la teva pell a l'instant.\nRes més retirar la mascarareta, la pell es mostra súper repulpada i radiant com no t'imagines, ja que la mascareta està infosa en pur platí d'acció refermant i lífting immediat, i carbó activat d'acció detox que a més rejoveneix en profunditat els teixits. L'efecte refermant i remodelant de la mascareta, es veu potenciat pel poder de les meves mans per a remodelar l'oval facial amb el Massatge Sculptural Facial que li afegeix el plus del Lífting natural en realitzar un massatge profund en tots els músculs facials, tonificant i, enfortint la musculatura facial, que produeix un estirament facial d'una manera ràpida i efectiva.\n115,00 € 75 minutes\nSigueu els primers a ressenyar “Platinium Facial” Cancel·la les respostes


'Una nit a l’òpera!', proper concert del Festival MUSiCVEU en benefici d’Ampert - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nLa majoria de peces es canten en l'idioma original, però també hi haurà algun tema en català. Un espectacle que permet gaudir de manera diferent d’aquest registre, descobrint el cant líric i perdent la por per prejudicis d'associar l’òpera amb quelcom avorrit, seriós o només per a públic expert.\nA Una nit a l'òpera!, la música, l'emoció, la intriga i l'humor estan garantides. El preu del concert és de 10 euros, que es destinaran a l’associació contra el càncer Ampert. Les entrades estan disponibles a: www.musicveu.cat o www.topticket.cat.\nEl proper concert tindrà lloc el 15 de desembre i un euro de la recaptació es destinarà també a La Marató de TV3, enguany dedicada a les malalties minoritàries.


Victòria plàcida per poder respirar (83-65) | Entre rivals – Esports\nVictòria plàcida per poder respirar (83-65)\nEloi Edo llança a cistella. ALEIX CAMPRUBÍ\n07 maig 2018 20:21\nTant esperada com necessària. Res que no fos la victòria del Bàsquet Berga sobre el Sant Quirze B, el cuer, hauria sigut tant una sorpresa com un maldecap i una manera de posar-se en problemes per part dels berguedans. Els de Manel de Haro van fer un partit irregular, però van tenir bons moments per aconseguir un 83 a 65, davant un rival clarament inferior, i curt de rotació.\nLa sortida amb tromba del Bàsquet Berga aconsegueix un parcial de 8 a 0, especialment tirant de transicions i jugades curtes i ràpides. L’equip no té gaires dificultats per atacar una defensa zonal 2-3 d’un Sant Quirze amb una ofensiva molt desordenat. A mesura que passen els minuts, però, els visitants posen a lloc la defensa, aconseguint aturar al Berga, i sumant alguns punts se situen a 1 dels locals. El Beep es recupera, especialment amb transicions, per posar-se a 6, arribant a la fi del parcial 16 a 13.\nEls visitants es posen per davant només començar el segon parcial, i el Berga contesta intensificant una pressió a tota la pista que sosté per aconseguir recuperacions i punts al contracop, que li retornen el lideratge de 3 punts, que s’amplia a 9 quan s’afegeix la bona circulació en atac estàtic. Després d’intercanvi de cistelles, s’arriba al descans amb avantatge, 41 a 33.\nL’equip surt al tercer parcial amb un atac menys fluid, que ajuda a retallar diferències. Però el conjunt de negre reacciona i el joc i l’encert són majors a mesura que avança el quart, fins a aconseguir un avantatge de 15 punts. El Berga acota un atac rival ja limitat de per si, i s’arriba al darrer parcial amb un marge per jugar amb calma, 63 a 48.\nEls berguedans surten dominant el darrer parcial, agafant un avantatge de 20 punts, gràcies a l’encert des de la línia de 3. El Sant Quirze estava trencat i poc pot anotar per posar resistència, i el Berga amplia l’avantatge a 21 punts, però un triple al darrer segon posa el definitiu 83 a 65.\nEloi Edo, Bernat Martí i Oleguer Cruz van ser els jugadors més destacats del partit. Edo va aconseguir 18 punts de valoració gràcies a 12 punts, 7 rebots, i 7 assistències, Martí en va sumar 14 a través de 13 punts, 12 rebots, 3 recuperacions i 3 assistències, i Cruz en va fer 10, amb 12 punts i 2 assistències.\nAquesta victòria dóna aire a l’equip, que amb 12 victòries se situa a la 10a plaça i segueix depenent d’ell, a 1 victòria de la promoció de descens. Precisament la setmana vinent jugarà un partit més que clau de cara a la salvació, enfrontant-se al CB Morell, un rival totalment directe, ja que també suma 12 victòries, i és 11è.\nEl post-partit: Bàsquet Berga 83 – Sant Quirze Bàsquet Club B 65\n“La victòria és molt important, per moltes coses. Pel joc col·lectiu, amb 5 jugadors per sobre els 10 punts, tot i que en defensa podríem haver estat millor. De l’atac sí que estem contents, després de moltes setmanes. Estem contents, no només per haver guanyat, sinó per haver-ho fet amb diferència, anotant triples, amb molts jugadors que han anotat i, sobretot, per la importància a la classificació. Els resultats de la jornada ens han afavorit, i seguim depenent de nosaltres per la permanència directa. Si guanyem els dos partits que queden, està assegurada. La setmana vinent tenim un partit clau i complicat, al camp del Morell, que ens podria fer posar un peu i mig a segona l’any vinent”.\n“En teoria era un partit fàcil, contra els últims, i era una victòria que havíem d’assegurar, per la situació a la taula. Veníem d’un partit molt bo, contra un dels de la part alta, i veníem amb ganes de guanyar sí o sí. Hem començat empanats i lents, però hem anat endurint la defensa i millorant en atac. Eren 7 i ha afectat, ja que s’han cansat i han fet defensa zonal, cosa que no ens ha afavorit. A poc a poc hem tret el partit, ja que l’important és la victòria. Personalment he estat en la línia de tothom, empanat al principi, però després he anat assegurant passades, amb accions més segures, i encaminant el partit amb tot l’equip“.\nBàsquet Bàsquet Berga Berga eloi edo Hug Tuyet\nTancar l’any amb mal regust (67-58) 20/12/2017


Curs Last Planner System (sistema de l'últim planificador) - ITeC\nSISTEMA DE PLANIFICACIÓ LAST PLANNER SYSTEM (ÚLTIM PLANIFICADOR)\n– Maig/juny 2021\n– Octubre/novembre 2021\nPrograma, dates i horari\nData i horari Tema 2ª EDICIÓ\n18 a 20 hores SESSIÓ 1\nIntroducció als conceptes fonamentals de la filosofia Lean\naplicada a la Construcció.\nAnàlisis de la situació de la construcció.\nProfessor: Víctor Roig Dimarts 19/10/2021\n18 a 20 hores SESSIÓ 2\nConeixements teòrics LPS. Conceptes bàsics de la Planificació\ndel Last Planner System. Anàlisi de la situació actual de la\nEls diferents nivells de planificació.\nProfessor: Juan Felipe Pons Dijous 21/10/2021\n18 a 20 hores SESSIÓ 3\nExposició d’un cas real d’aplicació pràctica\nProfessor: Juan Felipe Pons Dimarts 26/10/2021\n18 a 20 hores SESSIÓ 4\nExposició d´un cas real d´aplicació pràctica de Lean Construction en\nprojecte i obra. Vista panoràmica de les bones pràctiques i eines\ndel Lean Construction a través d´un cas real i com aplicar-les.\nProfessor: Víctor Roig Dijous 28/10/2021\nonline o presencial* a Barcelona\n15:30 a 19:30 hores SESSIÓ 5\nTaller pràctic de l’aplicació del sistema.\nAnàlisis de conclusions i propostes d’implementació a curt, mig i llarg termini.\n2 OPCIONS TALLER:\nPresencial a BARCELONA. Professor: Víctor Roig\nOnline. Professor: Juan Felipe Pons\n18 a 20 hores SESSIÓ 6\nExperiències pràctiques de l’aplicació de la metodologia LPS\nProfessors: Víctor Roig i Juan Felipe Pons Dijous 04/11/2021\n18 a 20 hores SESSIÓ 7\nConclusions i cloenda del curs.\nProfessors: Víctor Roig i Juan Felipe Pons Dimarts 09/11/2021\n* Si la situació produïda per la crisi del Covid 19 no permetés realitzar el taller pràctic presencial de la sessió 5 de forma presencial, es donaria l´opció a l´alumne de fer-la online o posposar-la fins que fos possible fer-la de manera segura.\nEl curs serà online amb classes en directe amb un taller de 4 hores presencial.\nL´alumne comptarà amb accés a la plataforma Cursos ITeC, des de la qual podrà accedir a tot el material del curs així com els links de connexió de les sessions en ZOOM.\nLes sessions del curs seran enregistrades en vídeo, disponibles exclusivament per als alumnes inscrits, i estaran disponibles fins passats 30 dies de la finalització del curs.\nOrdinador personal amb sistema operatiu Windows o Mac. Càmera web, micròfon i altaveus. No es pot realitzar el curs amb tauleta, iPad o mòbil.\nLes empreses poden obtenir bonificacions de la quota de la Seguretat Social quan inverteixen en la formació dels seus treballadors. Aquesta bonificació l’han de gestionar directament amb la Fundae.


Cultura Archivos - Pàgina 177 de 184 - Les Muntanyes | Diari de l'Alcoià i les comarques centrals valencianes\nInici » Arxius per categoria » Cultura(Pàgina 177)\nPer Pellikana aquest ha sigut el segon estiu que han estat presentant el disc Desperta!, arreu del País Valencià i Catalunya. Són molts els concerts i festivals els quals han pogut participar i estan molt contents amb tot el viscut i tota la gent que ens han ajudat a tirar avant. Prim i estirat parla […]\nDivendres 3 d’octubre, com ja s’havia dit en roda de premsa, es va inaugurar la part cultural que ha habilitat Compromís en la seua seu. L’acte inaugural, que barrejava la música amb la pintura, de mans d’artistes alcoians, va reunir tot de gent fins omplir cada una de les sales que conformen la seu […]\n7 d'octubre de 20141 ComentariLlegir més\nQualsevol que vulga gaudir de l’art i la cultura encara podrá acudir a l’exposició de la pintora alcoiana Aurelia Masanet a la Llotja Sant Jordi que du per títol Trames i ordit de l’existència. La mostra és una retrospectiva que recrea l’evolució de la seua obra durant més de trenta anys de treball, amb tèxtils, tapissos, […]\n6 d'octubre de 2014ComentarLlegir més\nEl cicle de concerts és fruit de la a tercera edició de la campanya Presenta el teu disc en valencià a la UPV que es va realitzar entre els mesos de maig i juliol i té en compte els bons resultats generals dels cicles anteriors. En aquesta edició es van presentar 18 sol·licituds de grups […]\nRecreació d’alcoians més emblemàtics de la mà de Carlos Merchán\nEl segon cicle d’exposicions s’inaugura a l’espai Àgora a la plaça Ramón y Cajal d’Alcoi el primer dimecres 1 d’octubre a les 20 hores de la mà de Carlos Merchán i la seua obra Retrats al carbó i un nu sense cap. El pintor salmantí ha dedicat tota la seva vida a difondre i promocionar […]\n30 de setembre de 2014ComentarLlegir més\nL’estrena d’aquesta activitat, Tres passions, que inaugurarà l’espai cultural serà el proper 3 d’octubre, a les 20:00h, en la seu de Compromís per Alcoi, on hi haurà unes activitats que, com s’han dit, estaran dividides en diferents espais. Aquests espais són classificats segons l’estil artístic. Així doncs, es poden trobar tres espais diferenciats. “L’espai clàssic” […]\n30 de setembre de 20142 ComentarisLlegir més\nPàgina 177 de 184« Primer‹ Anterior175176177178179Següent ›Últim »


Registrar dominis .sd - Sudan Dominis - Entorno Digital\nRegistre de dominis .sd\nDominis | Dominis | Extensions de dominis | .sd\nSD és el domini territorial geogràfic de Sudan. De forma senzilla un domini SD serveix per identificar-te con un nom, producte, marca, etc a Internet mitjançant una pàgina web o d'altres serveis com el correu electrònic. Per exemple si algú vol veure la teva pàgina web que está sota el teu domini SD escriurà en un navegador www.elteunomdemarca.sd\nRequeriments de dominis .sd\n- El registre del domini és lliure per a qualsevol persona, organització o empresa que desitgi registrar un domini .sd de Sudan.\n- Amb la compra del teu domini .sd pots seleccionar els nostres serveis de DNS per l'activació del teu domini ".sd".\n- Entorno posa a la teva disposició amb el registre del domini .sd una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .sd pots veure la nostra secció de serveis corporatius.\n- Al comprar el domini web amb l'extensió .sd podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .sd\nPer registrar dominis territorials (ccTLD) .sd de Sudan haurà de completar el formulari de registre on-line.\nPer renovar dominis territorials .sd de Sudan el domini ha d’estar en període de renovació i només es poden renovar per un a quatre anys.\nPer a transferir un domini territorial .sd és necessari:\nEl canvi de titular de dominis .sd pot fer-lo directament des de la seva extranet de dominis. Sol.liciti'l des de l'apartat "Canvi de Titular" i introdueixi les dades del nou titular. Una vegada pagada la sol.licitud s'enviaran dos correus automàtics uneixo a l'actual propietari i altre al nou, l'acceptació d'aquests dos correus realitzarà el canvi automàtic del Titular.\nPot modificar els contactes i servidors de DNS dels seus dominis .sd a través del seu panell de control, al que pot accedir des de l‘apartat “USUARI REGISTRAT” del nostre web.\nTarifa de dominis .sd\nSi gestiones varis dominis .sd o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .sd o contractar un servei de hosting posa't en contacte amb nosaltres.


NUESA LITERÀRIA: La bondat pronuncia el nostre nom\nEn veure tota la bellesa que ens envolta... com no estimar?\nEn sentir-li tanta intensitat a l'existència... ¿com conformar-se amb l'actitud mediocre de no crear, de no formar part d'aquesta força invisible que fabrica bellesa arreu?\nEn emocionar-se davant de tants camins com utilitza la bellesa per a fer-se present... ¿com no estimar la diversitat, com no agrair que siguem diferents, que ens puguem sorprendre, que ens puguem enriquir mútuament? En percebre la força dels colors de la natura... ¿per què obsessionar-se amb anhels materials que no poden afegir res ni a la bellesa ni a la felicitat?\n¿Com no perseguir la bondat, si la bondat pronuncia el nostre nom amb cada raig de sol damunt d'una fulla, amb cada esclat d'una onada, amb cada carícia de l'oreig damunt la nostra pell nua i colrada, amb cada somriure sincer que ens topem per la vida?\nPosted by Jer Soler at 3:10 AM\nLabels: Amor, Felicitat


Puig demana ambició col·lectiva a les noves executives provincials per a un PSPV ‘potent, obert i valencianista’ | VilaWeb\nEl govern espanyol promet nou-cents milions d'euros per al País Valencià al pressupost\tEl govern espanyol promet nou-cents milions d'euros per al País Valencià al pressupost\nLes Corts aproven una nova llei per a millorar la lluita contra la corrupció\tLes Corts aproven una nova llei per a millorar la lluita contra la corrupció\nPuig demana ambició col·lectiva a les noves executives provincials per a un PSPV ‘potent, obert i valencianista’\nEl secretari general del PSPV-PSOE i president del Consell ha inaugurat el congrés provincial a València\nEl secretari general del PSPV-PSOE i president del Consell, Ximo Puig, ha inaugurat el congrés provincial a València amb una crida a ‘l’ambició col·lectiva’ dels socialistes per a ‘consolidar un projecte potent, obert, progressista i valencianista, al qual cada vegada s’incorporen més ciutadans ‘.\nSota aquest prisma, Puig ha iniciat el conclave de València al costat de la secretària provincial, Mercedes Caballero, abans de clausurar a Almenara al congrés de Castelló que ratificarà a Ernest Blanch com a líder, informa el PSPV en un comunicat.\n‘Força, unitat i ambició col·lectiva per a continuar millorant la vida dels valencians’ ha estat la petició que el líder dels socialistes ha llançat als militants valencians, per a desitjar ‘molts èxits als nous secretaris generals, perquè els èxits per als socialistes sempre són compartits i en benefici de la ciutadania ‘. També ‘molt d’esforç i treball’ a les noves executives perquè ‘el PSPV seguisca sent una forta eina de transformació social’ al País Valencià.\nAl fil del lema del III Congrés Provincial de València, ‘Guanyar la Ciutadania’, Puig ha defensat que el PSPV és ‘un partit de govern, reformista, transformador i que construeix aliances’. Ha expressat així el seu convenciment en què els delegats aprofitaran els conclaves per a ‘parlar més de la societat que de qüestions internes’ i, al mateix temps, ‘obtenir idees que ens ajuden a lluitar contra la desigualtat i la injustícia, per ser útils a la ciutadania i per treballar per a qui més ho necessita ‘.\n‘Aquest és l’horitzó de tot bon congrés i estic convençut que aquest cap de setmana els socialistes ho aconseguirem’, ha manifestat el president, que considera que ‘ha de ser l’única ambició dels socialistes: aconseguir reparar els drets dels valencians des de les institucions locals, comarcals, provincials i autonòmiques ‘. Però també ‘reconstruir el nostre teixit productiu, econòmic i laboral i renéixer com a poble, amb les nostres aspiracions, ambicions i reivindicacions’.\nEs tracta d’objectius que s’ha relacionat amb els dos anys que porta al capdavant del Consell, en els que els socialistes creuen que han aconseguit canviar el paradigma del país: ‘ara tenim un escenari d’honradesa, estabilitat i diàleg social’.\n‘Hem aconseguit que els valencians tinguen oportunitats reals d’ocupació i que vegen reconeguts els seus drets’, ha asseverat, per la qual cosa s’ha fixat com a meta ‘seguir treballant perquè a partir de 2019 ̶ de cara a les eleccions ̶ anem més enllà i el PSPV siga la força política amb la qual s’identifiquen la majoria dels ciutadans’.\namb una crida a ‘l’ambició col·lectiva’ dels socialistes per a ‘consolidar un projecte potent, obert, progressista i valencianista, al qual cada vegada s’incorporen més ciutadans ‘.


L’elegància d’Iñaki Gabilondo – Dídac Boza\nL’elegància d’Iñaki Gabilondo\nPosted on 18 abril 2011 4 agost 2012 by Dídac Boza\n“Quan trobi un dia Vasile (Paolo Vasile, conseller delegat de Telecinco) li preguntaré perquè ho van fer d’aquella manera”. Iñaki Gabilondo es qüestiona retòricament per què la direcció de la cadena privada va optar per posar un sense fi de ‘Gran Hermano 24 hores’, en el mateix moment que acabaven per sempre les emissions de CNN+.\nL’entrevista amb el veterà periodista donostiarra que aquest cap de setmana ha fet Jordi Sacristan (‘Maneres de viure‘, COMRàdio) m’ha fet constatar que a totes les seves qualitats professionals, Gabilondo hi afegeix una: la de l’elegància. Perquè és una mostra indubtable de distinció i de bon gust mantenir la presumpció d’innocència malgrat la impressió que tots vam tenir el 28 de desembre passat i que ni Vasile ni la resta dels que manen al grup Telecinco no han desmentit. Ells van voler convertir en un símbol de victòria la desaparició del canal de notícies i la seva nova adquisició empresarial.\nEl vídeo que recull aquell minut en el qual desapareix la informació i irromp la teleporqueria queda, per sempre més, com a testimoni documental d’un canvi d’època, de la degradació del món de la comunicació que denuncia Iñaki.\nSeria molt interessant veure, llegir o escoltar una entrevista de Gabilondo a Vasile. Tindríem l’oportunitat de confrontar dues cultures antagòniques d’entendre la comunicació. En el cas de l’italià l’opció està molt clara: vendre merda televisada, que resulta molt rendible des del punt de vista empresarial i ‘poc compromès’ des del punt de vista polític.\nPer això, malgrat el to benintencionat d’Iñaki Gabilondo, no crec que calgui fer gaires preguntes sobre les seves raons i motivacions a algú que, abans de desembarcar a Espanya havia arribat a ser sotsdirector del grup Mediaset a Itàlia. No és probable que aquell ascens fos a canvi de res. A Paolo Vasile se li atribueix la frase “La mesura de l’ètica la dóna l’audiència”, una eloqüent coincidència, aplicada a la televisió, amb la lamentable concepció de la política que demostra tenir Sílvio Berlusconi.\nPosted in: La lupa (2008 - 2012)Tagged: berlusconil, cnn +, telecinco, teleporqueria\n◀◀ BBC London, parada estació Victòria\n▶▶ Era una vegada… (una fada, una vareta i una foto)


El documental segons els guionistes\nEls tres espais dalinians, el Teatre-Museu Dalí de Figueres, la casa de Portlligat i el castell de Púbol, que conformen el triangle dalinià, ens proposen un recorregut per la vida i l'obra de Salvador Dalí, un recorregut que presentem en tres documentals, on el relat és protagonitzat pel mateix Dalí i molta documentació i informació poc coneguda o fins i tot inèdita.\nAmb el documental sobre la casa de Portlligat, segona part de la trilogia*, volem donar a conèixer l'única casa i taller que mai va tenir Salvador Dalí. Una casa-taller que és refugi de l'artista i de Gala, que es troba immersa en l'únic paisatge on té raó de ser: el de Portlligat, Cadaqués i Cap de Creus. Un paisatge que condiciona i estimula el pintor, fins i tot m'atreviria a dir que li dóna identitat. Dalí s'hi identifica totalment.\nLa casa, que tota ella és taller, és clau per entendre la cosmogonia daliniana. És el lloc on experimentar però també el lloc sagrat on practicar diàriament, obsessivament, la cerimònia de l'art. L'art, l'opció vital de Dalí, la seva passió.\n*El primer documental, produït el 2015, es titula Dalí, la darrera gran obra\nDavid Pujol, director i guionista\nL'univers dalinià representa un gran repte, i en aquest documental a més s'hi ha afegit el repte de plasmar un paisatge, un paisatge agrest i canviant, un paisatge amb gran personalitat, que no es deixa captar fàcilment, però era important fer-ho. Montse Aguer ja em va deixar molt clara, mentre redactàvem el guió, la importància de la mímesi entre el paisatge de Cap de Creus i l´univers de Salvador Dalí, però no només en termes artístics sinó també en termes místics perquè és ben sabut que el refugi vital i espiritual de Dalí va ser sempre aquest racó de món.\nVolia mostrar Dalí al seu taller. El pintor al seu sancta sanctorum. L'home al seu hàbitat. I Gala. I una biografia, plena, com totes, de matisos i ruptures. Des de ruptures familiars fins a ruptures tan cruentes com les guerres. Volia plasmar la basculació constant entre quotidianitat i exili, entre interior i exterior, entre intimitat i extraversió.\nQuan visites la casa hi ha un sentiment estrany que és present tota l'estona: Dalí encara hi viu, t ´acompanya a través del taller, dels patis, dels jardins, dels passadissos estrets que envolten la casa...notes la presència de Dalí perquè les seves idees són poderoses, màgiques. He volgut transmetre en el documental aquesta presència, barrejant materials d´arxiu del mateix Dalí deambulant per la casa mesclades amb les nostres imatges per crear una sensació gairebé esotèrica, perquè veritablement l´espectador entengui que si algun dia decideix visitar l´única casa que Salvador Dalí va tenir mai en propietat, serà ell mateix qui els rebrà i els farà d´amfitrió.\nFoto de Casals, Melitó (Meli)


Detenen un lladre que va robar fins a quatre vegades a la mateixa botiga d’electrodomèstics – elgarrotxi.cat\nDetenen un lladre que va robar fins a quatre vegades a la mateixa botiga d’electrodomèstics\n10 novembre, 2015 Redacció COMARQUES 0\nFOTO: En tots els casos, per accedir a l'interior de la botiga d'electrodomèstics, els lladres forçaven la persiana i trencaven el vidre.\nEs va endur un botí valorat en 9.000 euros entre diners en efectiu, robots aspiradors i un televisor\nFOTO: En tots els casos, per accedir a l’interior de la botiga d’electrodomèstics, els lladres forçaven la persiana i trencaven el vidre.\nEls Mossos d’Esquadra han detingut un lladre de 25 anys que va robar fins a quatre vegades a la mateixa botiga d’electrodomèstics de Mont-ras (Baix Empordà). Per entrar-hi, sempre feia servir el mateix modus operandi: forçava la persiana i trencava el vidre de l’aparador. El lladre, que no actuava sol, es va arribar a endur un botí valorat en 9.000 euros entre diners en efectiu, robots aspiradors i un televisor. En total, va aconseguir entrar tres cops a dins l’establiment. Ho va provar una altra vegada, però aquell cop no se’n va sortir. Els mossos li imputen quatre robatoris amb força, un d’ells en grau de temptativa. Després de declarar al jutjat, el jove ha quedat en llibertat.\nEls successius robatoris van tenir lloc entre els dies 3 i 8 d’octubre. En tots els casos, els lladres feien servir el mateix sistema per entrar a l’establiment, una botiga d’electrodomèstics de Mont-ras. Primer forçaven la persiana i després trencaven el vidre de l’aparador.\nEn total, els lladres van aconseguir entrar tres cops a dins la botiga. Ho van provar una quarta vegada, però no se’n van sortir. En els successius robatoris, es van aconseguir endur un botí valorat en uns 9.000 euros, entre diners en efectiu i electrodomèstics.\nEn un robatori, van sostreure quatre robots aspiradors valorats en més de 1.200 euros. En un altre, van robar un televisor valorat en 815 euros. El botí més quantiós, però, el van aconseguir el tercer cop que van entrar a l’establiment. Aleshores, se’n van endur una caixa forta amb més de 7.000 euros a l’interior.\nDesprés de rebre les denúncies, els mossos van obrir una investigació i el passat 15 d’octubre van detenir un dels lladres. Es tracta d’un jove de 25 anys i veí de Palafrugell (Baix Empordà) a qui s’imputen quatre robatoris amb força. Un d’ells, en grau de temptativa.\nEl detingut ja ha passat a disposició del jutjat de guàrdia de la Bisbal d’Empordà. Després de declarar davant del jutge, va quedar en llibertat amb càrrecs. La policia no dóna per tancada la investigació del cas i no descarta més detencions. ACN Girona\nVídeo: Convocatoria dels Premis Literaris Ciutat d’Olot 2016\nVídeo: Els Xerrics d’Olot varen participar amb èxit al Festival Lluèrnia


Experiència olímpica | We Love Barça\nNeymar, juntament amb Rafinha, està participant en els Jocs Olímpics de Rio de Janeiro amb la selecció del Brasil i això afectarà la seva preparació i el seu ritme de competició amb el Barça.\n8 Agosto, 2016 - 06:44\nLa flama més famosa del planeta ja està encesa; el foc del peveter de Rio de Janeiro no s’apagarà fins al 21 d’agost i, en dues setmanes, més de 10.000 atletes defensaran els colors del seu país per portar-lo a la glòria. Entre ells, hi ha alguns representants blaugrana, que, sota la seva bandera nacional, participaran en diferents disciplines; de l’handbol a l’atletisme, passant pel bàsquet i fins al futbol. És aquí, precisament, on cal destacar la participació de Neymar i Rafinha, que jugaran amb la selecció brasilera de futbol. Un futbol, per cert, que no és --ni de bon tros-- l’esport olímpic per excel·lència, ni té la rellevància a què ens té acostumats. El futbol als Jocs Olímpics és Sub-23 amb la participació de tres jugadors majors. És, per tant, un futbol de segona fila i sense les grans estrelles.\nDeixant de banda a Rafinha, que té un paper secundari tant a la selecció com al club, aquestes setmanes totes les mirades estaran posades en Neymar, el capità de la Canarinha i màxima esperança del Brasil per aconseguir una medalla --si pot ser d’or-- en aquest certamen. En primer lloc, cal recordar que la seva participació a Rio és fruit d’un acord entre jugador, club i selecció. I és que aquest estiu el Brasil també ha pres part en la Copa Amèrica Centenario --que es va emportar el Xile de Claudio Bravo-- i Neymar va haver d’escollir quina competició disputar. I va triar els Jocs Olímpics.\nI en part, aquesta decisió va en detriment de la implicació del jugador en els compromisos blaugrana. Perquè si el Brasil arriba a la final del torneig olímpic, Neymar --igual que Rafinha-- es perdrà la Supercopa d’Espanya i la primera jornada de Lliga. A més, arribarà a Barcelona amb certa fatiga i cansament i sense haver pogut preparar-se amb el conjunt durant el mes d’agost. Segurament, li costarà adaptar-se i pot ser que es noti una diferència respecte als seus companys en els primers partits de la temporada. Ja d’entrada, no arribarà endollat.\nD’altra banda, però, per a Luis Enrique, i per al bé col·lectiu, és important que els jugadors --i més els cracs i peces clau com Neymar-- estiguin contents i facin el que els motivi. Per això, igual que Pep Guardiola va obrir la porta a Leo Messi el 2008 per anar als Jocs Olímpics de Pequín tot i que l’argentí es va perdre la fase de classificació de la Champions, Luis Enrique ha cedit davant de Neymar. A primera vista no va bé perdre les estrelles però, a llarg termini i paradoxalment, deixar-los viure lluny del Camp Nou reforça la seva autoestima i confiança i pot acabar sent positiu.\nI si Neymar hagués triat la Copa Amèrica, hauria tingut més descans, més temps de preparació amb els companys i més participació en els primers partits del curs. Sí, és cert. Però aquesta no va ser la seva decisió i malgrat que ens limiti una mica, hem de respectar-la. I, si cal, animem-lo a Rio. Tot en benefici dels objectius blaugrana. Perquè si torna amb l’or, els èxits del Barça seran una mica més a prop.


Formació per a persones treballadores | tuquevols\nAquesta formació està dirigida prioritàriament a treballadors i treballadores en actiu i pretén garantir la formació al llarg de tota la teua vida laboral i així millorar la teua qualificació professional per a adaptar el teu perfil a les necessitats del mercat de treball.\nSi estàs aturat o aturada també pots accedir a aquest tipus de formació. En aquest cas hauràs d’estar inscrit com a aturat o aturada en el teu Centre SERVEF d’Ocupació.\nL’oferta de cursos inclou continguts transversals a qualsevol ocupació, com a idiomes o aplicacions informàtiques, i uns altres, orientats a la millora d’habilitats i coneixements de forma especialitzada en sectors concrets.\nTipologia dels plans de formació\nPlanes de formació intersectorials,\nEn competències transversals i horitzontals a diversos sectors de l’activitat econòmica,\nO competències específiques d’un sector per al reciclatge\nO recualificació de treballadors d’altres sectors.\nPlanes de formació sectorials\nD’un dels sectors següents: agrari; construcció; indústria del calçat; indústria del metall; indústria tèxtil i de la confecció; indústria química, a exclusió de la indústria del plàstic; indústries agroalimentàries; indústries de la fusta i de fabricació de mobles; indústria del plàstic; manipulat, envasat, comerç i exportació de cítrics i productes hortofrutícolas; producció àudio-visual; sector de neteja d’edificis i locals; serveis d’atenció a persones depenents; serveis de transport per carretera; i turisme i hostaleria, amb la finalitat de desenvolupar accions formatives d’interès general per a aquest sector i satisfer necessitats específiques de formació del mateix.\nLes accions específiques programades en aquest tipus de plans també podran dirigir-se al reciclatge i recualificació de treballadors procedents de sectors en situació de crisi.\nPlanes de formació intersectorials, dirigits específicament als col·lectius de treballadors i socis de l’economia social.\nPlanes de formació intersectorials, dirigits específicament al col·lectiu d’autònoms.\nPlanes de formació que hauran de desenvolupar-se per entitats i centres de formació acreditats o homologats.\nDiploma acreditatiu de la realització de l’acció formativa en l’especialitat que corresponga.\nLes persones aturades que assistisquen a algun d’aquests plans de formació percebran en concepte d’ajuda de transport, prèvia sol·licitud, 1,5 euros per dia d’assistència. Les persones aturades amb discapacitat percebran, addicionalment, una beca de 9 euros per dia d’assistència.\nAcí tens l’oferta formativa de cursos de formació per a l’ocupació per al primer semestre de 2013\nPlans de formació (prioritàriament per a treballadors ocupats) Servei valencià d’ocupació i formació. Conselleria d’economia, indústria, turisme i ocupació.\nOferta formativa de cursos de Formació Professional per a l’Ocupació en Centres de Formació Professional. Servei valencià d’ocupació i formació. Conselleria d’economia, indústria, turisme i ocupació.


Els cursos online arriben a Novalingua! Prova els nostres cursos online d'anglès, francès, italià, portuguès i català!\nA Novalingua sabem que aprendre llengües requereix temps i dedicació. És per això que volem fer-t'ho el més fàcil possible! Aprèn anglès, francès, italià, portuguès o català amb nosaltres i gaudeix dels beneficis d'un curs de qualitat des de la comoditat de casa teva o des d'on tu vulguis. Amb el nostre equip docent nadiu i qualificat, especialitzat en l'ensenyament en línia, aprendràs gramàtica i vocabulari a través de la conversa, al vostre ritme i d'una manera natural. D'aquesta manera, estaràs preparat/da per participar en converses reals amb parlants nadius de l'idioma.\nCom funciona aquest tipus de curs?\nEls nostres cursos online d'idiomes estan pensats per oferir un aprenenatge còmode, efectiu i de qualitat. Per tant, segueixen la metodologia de l'escola i se centren a potenciar la comunicació oral. T'iniciaràs, avançaràs o perfeccionaràs l'idioma que desitgis sense necessitat de desplaçar-te. Els cursos es faran a través de la plataforma digital que tant l'alumne com el professor consideri millor (Skype, Zoom, Google Hangouts, Google Meet, FaceTime, etc.) i tot el material necessari (documents, activitats, vídeos, etc.) es posarà a disposició de l'estudiant via online.\nAquests cursos tenen grups reduïts de 3 fins a 5 alumnes.\nAquest tipus de curs permet que els alumnes i el professor/a puguin decidir amb flexibilitat tant el dia com l'horari del curs. Així, podràs aprendre anglès, francès, italià, portuguès o català amb un curs que s'adapti al 100% a les teves necessitats i ritmes.\nSi vols potenciar el teu nivell d'anglès, francès, portuguès, italià o català, però no vols haver-te de desplaçar, compta amb Novalingua! T'oferim classes d'idiomes de qualitat siguis on siguis! Contacta'ns i t'informarem de tot!\nCurs català online (45 hores)\nCurs d'italià online intensiu\nCurs de català online intensiu\nCurs de portuguès online intensiu


Portada > Equip de recerca > Joan Daniel Martí\nDoctor per la Universitat de Barcelona i diplomat en Fisioteràpia a la Universitat Ramon LLull de Barcelona va iniciar la seva especialització en ventilació mecànica a la Universitat de Medicina de Créteil (París) i posteriorment a la Universitat de Barcelona a través del Màster en Medicina Respiratòria. Participa en la línia del Model Animal i els seus projectes de recerca es centren en trobar noves estratègies fisioterapèutiques per millorar el drenatge de secrecions en el pacient crític i reduir la incidència de la pneumònia associada al ventilador (VAP).\nL’objectiu principal de la seva tasca és validar diverses tècniques de fisioteràpia específiques pel drenatge de secrecions respiratòries en el pacient crític ventilat mecànicament. En paral•lel, està participant en el concepte d’un nou dispositiu mecànic per facilitar l’aclariment de secrecions de les vies aèries i està implicat en la realització d’altres projectes que s’emmarquen en la línia del model animal per a la prevenció de la VAP.\nLa seva línia de recerca pot disminuir considerablement les complicacions associades a la VAP, que és la segona infecció adquirida més freqüent en pacients crítics intubats i amb ventilació mecànica. A més, millorar el drenatge de secrecions de les vies aèries pot reduir el període d’intubació, el període d’estància i la morbi-mortalitat a les unitats de cures intensives.\nLa seva recerca té per objecte reduir les complicacions associades amb Pneumònia Associada a la Ventilació


Arrodoniment Solidari per facilitar l’accés a l’alimentació davant la urgència de la Covid19 - Diocesana de Catalunya\nAquest mes, els clients i clientes de Bonpreu i Esclat col·laboren amb Càritas Catalunya\nLa crisi sanitària provocada per la COVID-19 està esdevenint en una crisi social de conseqüències devastadores per a moltes persones i famílies. Però aquesta crisi social no està afectant a totes les persones per igual, sinó que l’impacte ha estat més evident en aquelles llars que ja estaven en una situació de major precarietat.\nAquest mes, els client i clientes de Bonpreu i Esclat podran arrodonir l’import final de la seva compra per tal de col·laborar amb Càritas Catalunya.\nEls diners recaptats ajudaran a donar suport, durant 3 mesos, a persones i famílies ateses per Càritas en situació de pobresa perquè puguin accedir a l’adquisició d’aliments o productes de primera necessitat, en funció de la seva situació socioeconòmica i composició familiar, facilitant-los els mitjans econòmics i l’acompanyament, perquè siguin elles mateixes, de forma autònoma, els que s’administrin.\nEn total, 700 adults i infants que viuen en més de 200 llars en situació de dificultat econòmica podran accedir a una alimentació adequada i saludable.\nEntra a https://bonpreu.worldcoo.com/ per obtenir més informació d’aquest projecte.